COMAN ทะยาน 24% หลังดึงบิ๊กเนม MORE นั่งผถห.เบอร์ 2
COMAN ทะยาน 24% หลังดึงบิ๊กเนม MORE นั่งผถห.เบอร์ 2 ล่าสุดอยู่ที่ 2.90 บาท บวก 0.56 บาท หรือ 23.93% มูลค่าซื้อขาย 11.87 ล้านบาท
COMAN ทะยาน 24% หลังดึงบิ๊กเนม MORE นั่งผถห.เบอร์ 2 ล่าสุดอยู่ที่ 2.90 บาท บวก 0.56 บาท หรือ 23.93% มูลค่าซื้อขาย 11.87 ล้านบาท
19 ม.ค. 2564

บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN ล่าสุด ณ เวลา 10.13 น. อยู่ที่ 2.90 บาท บวก 0.56 บาท หรือ 23.93% สูงสุดที่ 2.98 บาท ต่ำสุดที่ 2.70 บาท ด้วยมูลค่าซื้อขาย 11.87 ล้านบาท

ทั้งนี้ ราคาหุ้น COMAN หลังบริษัทชี้แจงรายการสรุปซื้อขายกระดานรายใหญ่ (Big lot) ) จำนวนรวม 33,000,000 หุ้น หรือคิดเป็น 24.63% ของหุ้นที่จำหน่ายได้แล้วทั้งหมดของบริษัทฯ ว่า รายการดังกล่าวเกิดจากการขายหุ้นของนายสมบูรณ์ ศุขีวิริยะ ซึ่งเป็นผู้ถือหุ้นรายใหญ่ของบริษัทฯ ให้กับ นายอมฤทธิ์ กล่อมจิตเจริญ ส่งผลให้นายอมฤทธิ์ ขึ้นแท่นผู้ถือหุ้นใหญ่อันดับที่ 2 ทันที
อย่างไรก็ตาม การเปลี่ยนแปลงผู้ถือหุ้นรายใหญ่ดังกล่าวข้างต้น ณ ปัจจุบันไม่มีผลกระทบต่อโครงสร้างคณะกรรมการบริษัท อำนาจในการควบคุมบริษัท นโยบายการดำเนินธุรกิจ การบริหารงาน หรือผู้บริหารของบริษัท และนายอมฤทธิ์กล่อมจิตเจริญ ไม่เข้าเกณฑ์ในการทำ Tender Offer
อนึ่ง “เฮียม๊อ-อมฤทธิ์ กล่อมจิตเจริญ” เจ้าของ เวิลด์ เอ็นเตอร์เทนเม้นท์ ปัจจุบันดำรงตำแหน่งประธานเจ้าหน้าที่บริหารและกรรมการผู้จัดการใหญ่ อีกทั้งยังเป็นผู้ถือหุ้นใหญ่อันดับ 1 ของบริษัท มอร์ รีเทิร์น จำกัด (มหาชน) หรือ MORE ซึ่งมีชื่อเดิมคือ บริษัท ดีเอ็นเอ 2002 จำกัด (มหาชน) หรือ DNA